Student by koshuis doodgeskietZolile (Zoe) Khumalo (Foto: Sthembele Zolile, Facebook) Zolile Khumalo (21), ŉ eerstejaar bourekenaarstudent aan die Mangosuthu Universiteit van Tegnologie in Durban, is Dinsdagaand by die Lonsdale-koshuis doodgeskiet. Lt.kol. Thulani Zwane, woordvoerder van die polisie, het gesê ŉ voormalige student, 23 jaar oud, het die koshuis besoek en Khumalo toe geskiet. Die man is op die toneel in hegtenis geneem en sal “binnekort” in die hof verskyn. Die motief vir die skietery is nog nie bekend nie, het Zwane verduidelik. MUT het die voorval bevestig en gesê die universiteit, studente en personeel, is geskok oor die gebeure. Maroela verneem Khumalo en die man was vroeër in ‘n verhouding en sy probeer glo al twee weke lank om die verhouding te verbreek.